老郎神

老郎神 ， 或作 「 老狼神 」 。 是京戲 、 崑曲等一些戲曲團體所供奉的戲神 ， 各地奉祀的老郎神不同 ， 誕辰祭典之日 ， 更是衆說紛紜 。 或說 「 老郎 」 是劇團中齒德俱尊的男演員尊稱 ， 故老郎神 ， 即爲演員之神 。 揚宗珍教授父親揚鐸先生在 《 漢劇雜談 》 一文中 ， 考究原形爲明代宦官 ： 「 明季中官朗某 ， 職司宮中提調 ， 對戲劇有相當的瞭解 ， 見西皮與二簧 ， 均單獨演唱 ， 勢難發達 ， 乃糾合二班之翹楚爲一班 ， 使皮簧交溶矣 。 」 傳至民間 ， 各地奉祀的老郎神演變皆有不同 ， 管仲 、 優孟 、 東方朔 、 謝安 、 唐玄宗 、 後唐莊宗 、 李後主 、 孟先主 、 孟後主 、 太白星君 、 天狼星官 、 翼宿星君 、 田相公 、 雷王爺 、 馬師傅 、 黃樂官 、 耿先師等都曾被視爲老郎神 。 其說法 、 源流 ， 與閩南地區流行的戲神 ： 西秦王爺 、 田都元帥頗爲類似 。